கேள்வி: முத்தையா முரளிதரன் - ஆரம்ப வாழ்க்கை பற்றி நீங்கள் என்ன அறிந்துள்ளீர்கள்?
பதில்: சின்னசாமி முத்தையா, இலட்சுமி முத்தையா தம்பதிகளுக்கு மகனாக 1972 ஆம் ஆண்டு ஏப்ரல் 17-ல் முரளிதரன் பிறந்தார். சிறிதரன், பிரபாகரன், சசிகரன் என்ற மூன்று சகோதரர்கள் உள்ளனர். முரளிதரனின் தந்தை இலங்கையில் பிரபல பிஸ்கட் தயாரிக்கும் நிறுனவமான லக்கிலாண்ட் நிறுவனத்தின் உரிமையாளர் ஆவார். கண்டி புனித அந்தோனியார் கல்லூரியில் பாடசாலைக் கல்வியை பயின்ற முரளிதரன், பாடசாலை துடுப்பாட்ட அணியில் விளையாடி அதற்கு தலைமையும் தாங்கியிருந்தார். பாடசாலைக் காலத்தில் வேகப்பந்து வீச்சாளராக இருந்த முரளிதரன் அச்சமயம் பாடசாலை துடுப்பாட்ட அணியின் பயிற்றுனர் சுனில் பெர்னாண்டோவின் ஆலோசனைக்கேற்ப சுழற்பந்து வீச்சை தொடங்கினார். 1990 மற்றும் 1991 ஆண்டுகளில் இலங்கையின் பாட்டா நிறுவனம் வழங்கும் "பாட்டா ஆண்டின் சிறந்த பாடசாலை துடுப்பாட்ட வீரர்" என்ற விருதை பெற்றார். 1991ஆம் ஆண்டு தமிழ் யூனியன் துடுப்பாட்டக் கழகத்தில் இணைந்து தனது துடுப்பாட்ட வாழ்வை ஆரம்பித்தார். முரளிதாரனின் தந்தைவழி தாத்தா பெரியசாமி சின்னசாமி 1920 ஆம் ஆண்டில் மத்திய இலங்கையின் தேயிலைத் தோட்டங்களில் வேலை செய்ய தென்னிந்தியாவிலிருந்து வந்தார். சின்னசாமி பின்னர் தனது மகள்களுடன் பிறந்த நாட்டுக்குத் திரும்பி இந்தியாவின் தமிழ்நாடு திருச்சிராப்பள்ளி குடியேறினார். இருப்பினும், முரளிதரனின் தந்தை முத்தையா உட்பட இவரது மகன்கள் இலங்கையில் தங்கியிருந்தனர். இவருக்கு ஒன்பது வயதாக இருந்தபோது, முரளிதரன் கண்டியின் புனித ஆசிர்வாதப்பர் சபை துறவிகள் நடத்தும் ஒரு தனியார் பள்ளியில் சேர்ந்தார். இவர் ஒரு நடுத்தர விரைவு வீச்சாளராக தனது துடுப்பாட்ட வாழ்க்கையைத் தொடங்கினார். ஆனால் இவரது பள்ளி பயிற்சியாளர் சுனில் பெர்னாண்டோவின் ஆலோசனையின் பேரில், இவர் பதினான்கு வயதில் இருந்தபோது நேர்ச் சுழல் பந்துவீச்சாளராக ஆனார். இவர் பள்ளி லெவன் அணிக்காக நான்கு ஆண்டுகள் விளையாடினார். அந்த நாட்களில் இவர் பன்முக வீரராக விளையாடினார். பெரும்பாலும் நடுத்தர வரிசையில் மட்டையாடினார். செயின்ட் அந்தோனி கல்லூரியில் தனது இறுதி இரண்டு பருவகங்களில் நூறு இலக்குகளைக் கைப்பற்றினார். 1990/1 ஆம் ஆண்டில் ஆண்டின் சிறந்த துடுப்பாட்ட வீரர் என்று பெயரிடப்பட்டார். பள்ளியை விட்டு வெளியேறிய பின்னர் இவர் தமிழ் யூனியன் துடுப்பாட்ட மற்றும் தடகள சங்கத்தில் சேர்ந்தார் மற்றும் 1991 ஆம் ஆண்டில் இலங்கைத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அந்தத் தொடரில் இவர் தேர்வு செய்யப்பட்டார். இவர் ஐந்து போட்டிகளில் விளையாடினார். ஆனால் ஒரு இலக்கையும் கைப்பற்றவில்லை. இலங்கைக்குத் திரும்பியபோது, அலன் போடர் ஆஸ்திரேலிய அணிக்கு எதிராக ஒரு பயிற்சி ஆட்டத்தில் விளையாடிய பின்னர் தொடரின் இரண்டாவது தேர்வுத் துடுப்பாட்டப் போட்டியில் இவர் அறிமுகமானார். ஜூலை 2004 ஆம் ஆண்டில் இவரது தாத்தா தனது 104 வயதில் இறந்தபோது, முரளிதரன் தனது இறுதிச் சடங்கில் கலந்து கொள்வதற்காக இந்திய சுற்றுப்பயணத்திலிருந்து வீடு திரும்பினார். முரளிதரன் அதிக தேர்வுத் துடுப்பாட்ட இலக்குகளை வீழ்த்தும் உலக சாதனை பார்க்க பெரியசாமி சின்னசாமி விரும்பினார். முரளிதரனின் பாட்டி ஒரு மாதத்திற்கு முன்பு தனது 97 வயதில் இறந்துவிட்டார். முரளிதரனின் மேலாளர் குஷில் குணசேகராவின் கூற்றுப்படி முரளியின் குடும்பம், குடும்ப உறவுகளில் நெருக்கமாக பிணைந்து ஒன்றுபட்டுள்ளது என்று கூறினார். அவர் மறைந்த தாத்தா முரளியுடன் ஒரு சிறந்த உறவினைக் கொண்டிருந்தார் எனக் குறிப்பிட்டார்." முரளிதரன் மார்ச் 21, 2005 அன்று சென்னை சேர்ந்த மதிமலர் ராமமூர்த்தி என்பவரை மணந்தார் . இவர் மறைந்த டாக்டர் எஸ்.ராமமூர்த்தி மற்றும் இவரின் மனைவி டாக்டர் நித்யா ராமமூர்த்தி ஆகியோரின் மகள் ஆவார். இவர்களின் முதல் குழந்தை, நரேன், ஜனவரி 2006 ஆம் ஆண்டில் பிறந்தார்.''Lanka Newspapers''[http://www.lankanewspapers.com/news/2006/1/5237.html World Cup to be Murali`s swansong?] முத்தையா முரளிதரன் இந்தியாவின் வெளிநாட்டு குடியுரிமை (OCI) வைத்திருக்கிறார் மேலும் இவருக்கு இந்தியாவிற்கு பயணம் செய்ய நுழைவுச் சீட்டு தேவையில்லை. இவரது மேலாளர் குஷில் குணசேகர கருத்துப்படி, முரளிதரன் இதற்கு தகுதியான நபர், ஏனெனில் இவரது குடும்பம் இந்தியாவில் இருந்துதான் வந்துள்ளது எனக் கூறினார். முத்தையா ஏப்ரல் 3, 2011 அன்று சர்வதேச துடுப்பாட்டப் போட்டிகளில் இருந்தும் ஓய்வு பெறுவதாக அறிவித்தார்.
கேள்வி: முத்தையா முரளிதரன் - துடுப்பாட்டம் பற்றி தகவல் சொல்.
பதில்: இதுவரை விளையாடியுள்ள உலகக் கிண்ணப் போட்டிகள்: 31 * விளையாடிய இனிங்ஸ்: 11 * ஆட்டமிழக்காமை: 4 * ஓட்டங்கள்: 62 * கூடிய ஓட்டம்: 16 * சராசரி: 8.85, * 100கள்: 0, * 50கள் :0, இதுவரை விளையாடியுள்ள ஒருநாள் சர்வதேச போட்டிகள்: 341 * விளையாடிய இனிங்ஸ்: 160 * ஆட்டமிழக்காமை: 62 * ஓட்டங்கள் :667 * கூடிய ஓட்டம் 33 (ஆட்டமிழக்காமல்) * சராசரி: 6.80 * 100 கள்: 0 * 50கள்: 0 இதுவரை விளையாடியுள்ள ஏ- தர போட்டிகள்: 444 * விளையாடிய இனிங்ஸ்: 203 * ஆட்டமிழக்காமை: 75 * ஓட்டங்கள்: 938 * கூடிய ஓட்டம்: 33(ஆட்டமிழக்காமல்) * சராசரி: 7.32 * 100கள்: 0 * 50கள்: 0.
கேள்வி: முத்தையா முரளிதரன் - பந்து வீச்சு பற்றி தகவல் சொல்.
பதில்: இதுவரை விளையாடியுள்ள உலகக் கிண்ணப் போட்டிகள்: 31 * வீசிய பந்துகள் :1635 * கொடுத்த ஓட்டங்கள்:1044 * கைப்பற்றிய விக்கட்டுக்கள் :53 * சிறந்த பந்து வீச்சு: 4/19 * சராசரி: 19.69 * ஐந்து விக்கட்டுக்கள்: 0 இதுவரை விளையாடியுள்ள ஒருநாள் சர்வதேச போட்டிகள்: 341 *வீசிய பந்துகள் :18385 * கொடுத்த ஓட்டங்கள்:12035 * கைப்பற்றிய விக்கட்டுக்கள் :519 * சிறந்த பந்து வீச்சு: 7/30 * சராசரி: 23.18 * ஐந்து விக்கட்டுக்கள்: 10 இதுவரை விளையாடியுள்ள ஏ- தர போட்டிகள் போட்டிகள்: 444 *வீசிய பந்துகள் :23308 *கொடுத்த ஓட்டங்கள்:14979 * கைப்பற்றிய விக்கட்டுக்கள் :666 * சிறந்த பந்து வீச்சு: 7/30 * சராசரி: 22.49 * ஐந்து விக்கட்டுக்கள்: 12